[{"text_idx": "#000002", "text": "Roedd wythnos yn y ddinas sydd byth yn cysgu yn ymweld a\u0302 chwsmeriaid, cogyddion a ffrindiau yn golygu wythnos o fwyta ac yfed difrifol. Yng ngeiriau George Eliot, \u2018Gall un ddweud popeth yn well dros bryd o fwyd\u2019, felly, sut well i wneud busnes?"}, {"text_idx": "#000004", "text": "Mae\u2019r syniad o \u2018Cownter y Cogydd\u2019 yn un gymharol newydd i ni. Fel mae\u2019r enw yn awgrymu, mae\u2019r gwesteion mwy neu lai yn eistedd yn y gegin, wrth ochr y ty\u0302 bwyta ond yn ddigon agos i siarad a\u0302\u2019r cogydd, ac, yn wir, teimlo gwres y gegin. Pan ddywedodd ein dosbarthwyr, The Rogers Collection, fod Distilled yn awyddus i gynnwys Halen Mo\u0302n fel cynnyrch arwr ar fwydlen Cownter y Cogydd am fis, roeddem yn awchu darganfod mwy \u2013 am y lle ynghyd a\u2019r cysyniad."}, {"text_idx": "#000005", "text": "Am ddwy noson yn olynol ddaru ni eistedd wrth ymyl yr holl gynnwrf, sgwrsio a\u0302 newyddiadurwyr a ymunodd a\u0302 ni, a rhyfeddu at greadigaethau Chef Shane Lyons wrth wledda ar popcorn enwog y bwyty, hwyad a phi\u0302n-afal a chregyn bylchog. Roedd y foie gras ei weini gyda charamel miso gyda\u2019n halen fanila, y cawl tatws melys nefol gyda gwasgfa o fflochau garlleg tsili. Ddaru ni yfed gormod o gimlet granitas wedi halltu, cyfarfod a\u0302 phobl ddiddorol iawn, a gadael gydag ein heneidiau a boliau yn fodlon."}, {"text_idx": "#000006", "text": "Yr hyn mae Shane a Nick yn llwyddo gwneud yn Distilled yw cydbwysedd rhwng ymlacio a soffistigeiddrwydd, rhywbeth anodd ei gyflawni. Mae eu gwefan yn so\u0302n am ailddiffinio\u2019r \u2018dafarn\u2019 \u2013 term mor gyfarwydd i ni\u2019r ochr hon o\u2019r Iwerydd. Mae\u2019r bwyty uwchlaw\u2019r cyffredin wrth uno cysur y dafarn, y croeso, y syniad o gael cymdeithasu wrth ei wraidd, ac ychwanegu bwyd rhagorol."}, {"text_idx": "#000007", "text": "Gallwch weld bwydlen arbennig Halen Mo\u0302n ar Chef\u2019s Counter tan 21 Tachwedd. Gan mai ond lle i 4 sydd yna, mae\u2019n hanfodol bwcio."}, {"text_idx": "#000008", "text": "Ble i ddechrau gyda Blue Hills? Y fferm hardd, ymroddiad cadarn at y dathliad y tymhorau, amrywiaeth ysbrydoledig y cyrsiau niferus. A dweud y gwir, efallai dylwn ddechrau gyda\u2019r bobl. Yn anaml rydym wedi teimlo mor gartrefol mor bell o adref."}, {"text_idx": "#000009", "text": "Yng ngwanwyn 2004, agorodd Blue Hill yn Stone Barns o fewn Canolfan Bwyd ac Amaeth Stone Barns yn Pocantico Hills, Efrog Newydd. Gyda chynnyrch o\u2019r caeau a thir pori o\u2019i amgylch, yn ogystal a\u0302 ffermydd lleol eraill, mae Blue Hill yn Stone Barns yn tynnu sylw at adnoddau helaeth Dyffryn Hudson. Nid oes unrhyw fwydlenni. Yn lle hynny, mae gwesteion yn cael cynnig bwydlen Pori sy\u2019n cynnwys yr offrymau gorau o\u2019r caeau a\u2019r farchnad."}, {"text_idx": "#000010", "text": "Mae Dan Barber a\u2019i di\u0302m wedi bod yn defnyddio\u2019n cynnyrch ers peth amser bellach, felly roedd yn anrhydedd i gael ein gwahodd i brofi eu bwyd. Ond cyn i ni wledda ar un o\u2019r prydau mwyaf cofiadwy erioed, cawsom wahoddiad i siarad a\u0302\u2019r ti\u0302m cyfan yn ystod pryd o fwyd y teulu (staff)."}, {"text_idx": "#000011", "text": "Yn ddiweddarach, pan oeddem yn eistedd i lawr i fwyta, sylweddolom pa mor wybodus oedd pob un o\u2019n gweinyddwyr. Roeddent yn gwybod tarddiad pob cynhwysyn o\u2019r pupur du, at y madarch puffball enfawr. Daeth pob cwrs gyda\u2019i stori\u0308au eu hunain \u2013 am y cynhyrchwyr, y broses goginio, pam roedd y cwrs ar fwydlen Dan Barber. Ym mhob un o\u2019n lleoliadau, roedd llyfryn bach yn mynd a\u0302 ni drwy\u2019r pedwar tymor bwyta."}, {"text_idx": "#000012", "text": "Cawsom wledd o\u2019r cynnyrch mwyaf ffres fedrwch chi ddychmygu a gyflwynwyd mewn modd chwareus, hardd a gwreiddiol ar gerameg o waith llaw, mwsogl ffres a closhiau. Wyau ieir gyda melynwy coch, sgwariau madarch gyda\u2019r union wead o falws melys. Llysiau babi crych a melys, smores dw\u0302r wedi\u2019i fygu, seleriac gyda\u2019n halen seleri. Cwrw wedi tostio, gwinoedd gwyn melys, siampe\u0302n bisgedaidd. Hanner ffordd drwy ein pryd (ar o\u0302l tua dwy awr a hanner), cawsom wahoddiad i fwyta wrth y cownter uchel yn y gegin a gwylio\u2019r cogyddion wrth eu gwaith. Roeddem yn llythrennol yng nghanol y coginio ac yn mwynhau bwyta yn fwy o\u2019i herwydd."}, {"text_idx": "#000013", "text": "Bu ein prynhawn yn Stone Barns yn anhygoel a fydd yn aros gyda ni am flynyddoedd lawer i ddod. Mae archebu lle yn hanfodol, ac mae yna hefyd byrddau yn y bar os ydych yn chwilio am rywbeth mwy hamddenol. Mae gan Dan Barber bwyty yn NYC ei hun hefyd."}, {"text_idx": "#000014", "text": "Gall ffotograffau bwyd da gwneud llawer o bethau ar waha\u0302n i godi chwant bwyd neu yn eich ysbrydoli i fynd yn syth i\u2019r gegin. Yn wir, mae delweddau Heidi Swanson mor lleddfol a\u0302 chwpan cynnes o gawl llysiau ar o\u0302l nofio mewn dw\u0302r oer. Mae marmor gwyn, pren gla\u0302n a phalet pastel yn hwyluso\u2019r gwylio, yn enwedig pan yng nghwmni ei chyfarwyddiadau rysa\u0301it a phrydau blasus oedd yn edrych yn wych. Pan glywsom fod Heidi yn ymweld a\u0302 Food 52 yr un pryd a ni, ynghyd ag un o\u2019n hoff gogyddion, Yottam Ottolenghi a\u2019i bartner bwyty Ramael Scully, roeddem yn gwybod bod yn rhaid i ni i fynd yno chwap."}, {"text_idx": "#000015", "text": "Mae Food 52 yn gylchgrawn-siop-gwefan ar-lein penigamp, gydag arddull gwych ac yn llawn gwybodaeth. O ryseitiau cyraeddadwy i gyfweliadau gyda chogyddion, anrhegion anarferol (mwclis pretzel pres, unrhyw un?) i gyngor am gynhwysion, mae\u2019n cael ei darllen yn aml yma ym Mhencadlys HM. Wrth gyrraedd pencadlys Food 52 gyda gofod gla\u0302n a modern a\u0302 stiwdio cegin, a\u2019r ystafell gyfarfod camgymhariadol a bar diod o dan ei sang, roedd yn amlwg bod hyn yn le i ni. Daeth y cinio o ddau lyfr oedd yn cael eu hyrwyddo \u2013 Nopi a Near & Far. Arhosom am y cogyddion o dan sylw wrth borthi ar salad crensiog ffres a chnau sinsir perffaith."}, {"text_idx": "#000016", "text": "Roedd yn bleser cael sgwrs (byr) gyda Heidi, sydd wedi bod yn defnyddio ein halen am sawl blwyddyn bellach (ac yn garedig, mae wedi so\u0302n amdano yn un o\u2019i llyfrau) a chael ein llyfrau wedi llofnodi ganddi hi, Ottolenghi a Scully. Os ydych angen ysbrydoliaeth bwyd, da ni\u2019n argymell i chi edrych ar Food 52 ac ar blog 101 cookbooks. Os, o ran hynny, rydych yn chwilio am bryd o fwyd arbennig yn Llundain, ni fydd bwyty Ottolenghi, Nopi, yn siomi."}]